Califatul Abbasid

Abbasizii (în arabă: العبّاسيّون Al Abbasiun, respectiv اَلْخِلَافَةُ ٱلْعَبَّاسِيَّةُ Al Khilafa Al Abbasiya - Califatul abbasid sau  الدولة العباسية Al Dawla Al Abbasiya -Statul abbasid (750 - 1258) au fost o dinastie arabă care a urmat Califatului Omeiad (661 - 750) de la Damasc. Imediat după înfrângerea Omeiazilor în 750, califul abbasid Al-Mansur (m. 775) a construit o altă capitală pentru noul califat în câmpia Mesopotamiei, la o răscruce de drumuri caravaniere, capitală pe care a numit-o Bagdad sau Madinat As-salam („Orașul Păcii”). Dinastia abbasidă, în timpul căreia civilizația islamică  a atins apogeul dezvoltării sale, a fost distrusă în 1258 de către armata hanului mongol Hulagu, nepotul lui Genghis-Han, care l-a executat pe ultimul conducător abbasid și a distrus Bagdadul din temelii.

Caracteristici 
În perioada de maximă expansiune califatul abbasid cuprindea în hotarele sale teritoriile de azi ale : Irakului, Siriei, Libanului, Israelului, Autorității Naționale Palestinene, Iordaniei, Iranului, Armeniei, Azerbaidjanului, Turkmeniei, Uzbekistanului, cea mai mare parte a Pakistanului, a Afganistanului, teritoriile Arabiei Saudite, Egiptul, Yemenului, Tunisiei, o mare parte a teritoriului Libiei și o parte a Algeriei. Teritoriile Marocului (dependent între 750-789), Spaniei și Portugaliei (dependente 6 ani între 750-756) actuale s-au desprins după mijlocul secolului al VIII-lea. Pentru o vreme au ținut de Abbasizi și Sardinia (pentru foarte scurt timp coastele, parțial ocupate în cursul anului 753 și din nou în 1015), Sicilia (827-878, ca parte a emiratului Aglabizilor) și Creta (824-961).

Dinastia abbasidă era descendentă din familia lui Abbas, unchiul profetului Muhammad, din clanul hașemiților koreișiți din Mecca. Primii califi din această dinastie au pus bazele unei societăți coerente din punct de vedere religios și economic. Instituțiile statale, juridice. administrative și militare ale califatului foloseau numai limba arabă care a devenit, astfel, limba oficială, limba de comunicare și limba de cultură a popoarelor musulmane. În timpul domniei Abbasizilor au avut loc puternice răscoale ale popoarelor subjugate, ale sclavilor, ale țăranilor înfeudați și ale meșteșugarilor, care au slăbit puterea califilor, limitând-o (în sec. IX-X) la orașul Bagdad și la împrejurimile lui. Din această dinastie a făcut parte califul Harun al Rașid (786-809), în timpul căruia Bagdadul a devenit centrul cultural și științific al lumii islamice. Cultura dominantă în califatul abbasid a fost arabă, persană și greacă. În această perioadă s-au dezvoltat proza și poezia arabă.

Organizarea militară și politică

Califii abasizi 

 750-754: As-Saffah
 754-775: Al-Mansur
 775-785: Al-Mahdi
 785-786: Al-Hadi
 786-809: Harun ar-Rashid
 809-813: Al-Amin
 813-833: Al-Ma'mun
 833-842: Al-Mu'tasim
 842-847: Al-Wathiq
 847-861: Ja`far al-Mutawakkil
 861-862: Al-Muntasir
 862-866: Al-Musta`in
 866-869: Al-Mu`tazz
 869-870: Al-Muhtadi
 870-892: Al-Mu'tamid

 892-902: Al-Mu'tadid
 902-908: Al-Muktafi
 908-932: Al-Muqtadir
 932-934: Al-Qahir
 934-940: Ar-Radi
 940-944: Al-Muttaqi
 944-946: Al-Mustakfi
 946-974: Al-Mu'ti
 974-991: At-Ta'i
 991-1031: Al-Qadir
 1031-1075: Al-Qaim
 1075-1094: Al-Muqtadi
 1094-1118: Al-Mustazhir
 1118-1135: Al-Mustarshid
 1135-1136: Ar-Rashid
 1136-1160: Al-Muqtafi
 1160-1170: Al-Mustanjid
 1170-1180: Al-Mustadhi
 1180-1225: An-Nasir
 1225-1226: Az-Zahir
 1226-1242: Al-Mustansir
 1242-1258: Al-Musta'sim

Bibliografie 
 Dicționar Enciclopedic Român, Academia Republicii Populare Române, Editura Politică, București, 1962-1964
 Philip K. Hitti. 2008. Istoria arabilor. Traducere, note și index: Irina Vainovski-Mihai. București: Editura All.

Legături externe 
 Abbasids (750-1517)
 Abbasids the 2nd dynasty of caliphs
 Abbasid Caliphs (In Our Time, Radio 4), in Streaming RealAudio
 An On-Going Detailed Account of the History of the Abbasids from an Islamic perspective. Most of the narrations have been sifted through to avoid "biased" theories regardless if the historians as mentioned are Shiite or Sunni.
 Abbasid Caliphate entry in Encyclopaedia Iranica

 
Fondări în 750